Diari Oficial de la Generalitat Valenciana


Sumari del DOGV 1579, del 04-07-1991 (1991/821953)

ORDRE de 15 d'abril de 1991, de la Conselleria de Cultura, Educació i Ciència, per la qual s'ofereix concurs públic per a la concessió de beques de col-laboració en arxius dependents de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/15/(8)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821953


Data del document
:   15-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1991, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en arxius dependents de la Generalitat Valenciana.  
El tractament dels fons documentals, com també els serveis prestats al públic pels arxius requereixen, a més de coneixements tècnics especialitzats, una pràctica que solament es pot adquirir mitjançant l'activa col·laboració en els treballs habituals que es realitzen en aquestes centres.  
En virtut de les funcions i serveis transferides en matèria de cultura per Reial Decret 3066/1983, de 13 d'octubre, a la Generalitat Valenciana i en base al conveni entre el Ministeri de Cultura i la Comunitat Autònoma Valenciana sobre gestió dels Arxius de titularitat estatal (BOE del 19 de gener de 1985) i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern valencià,  
ORDENE  
Article únic  
Oferir concurs públic per a la concessió de dues beques de col·laboració en pràctiques arxivístiques per desenvolupar en els següents arxius dependents de la Generalitat Valenciana:  
- Arxiu del Regne de València, 1 beca.  
- Arxiu Històric d'Alacant, 1 beca.  
I s'aproven les bases per les quals es regeix aquesta convocatòria, incloses com a annex a aquesta ordre.  
DISPOSICIONS FINALS  
Primera  
Hom faculta la Directora General de Patrimoni Cultural perquè dins l?àmbit de les seues competències, adopte les resolucions necessàries per a l'aplicació i el desenvolupament d'aquesta ordre.  
Segona  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
València, 15 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Bases per a la concessió de beques de col·laboració en els arxius dependents de la Generalitat Valenciana.  
Primera  
Les beques objecte d'aquesta convocatòria s'adjudicaran mitjançant concurs entre les diverses persones que hi aspiren i que complequen els següents requisits i els acrediten documentalment:  
a) Ser espanyol i residir en l?àmbit de la Comunitat Valenciana.  
b) Haver finalitzat la llicenciatura en Geografia i Història en el curs acadèmic 1989-90.  
Segona  
Les sol·licituds, dirigides al Conseller de Cultura, Educació i Ciència, es podran presentar al registre general de la Conselleria de Cultura, Educació i Ciència, als serveis territorials de Cultura i Educació d'Alacant, Castelló o València, als centres d'informació de l?Oficina d'Informació, Iniciatives' i Reclamacions de la Generalitat Valenciana o per qualsevol dels altres procediments establerts en l'article 66 de la Llei de Procediment Administratiu, en el termini d'un mes comptador a partir de l?endemà de la publicació d'aquesta convocatòria en el Diari Oficial de la Generalitat Valenciana juntament amb la documentació següent:  
a) Certificat acadèmic personal que acredite haver obtingut la titulació corresponent, amb les qualificacions de cada convocatòria i de cada curs.  
b) Currículum.  
c) Tota documentació que considere pertinent adjuntar com a mèrit personal. En cas de treballs realitzats o publicats en deurà adjuntar una còpia.  
d) Fotocòpia del DNI i número de telèfon.  
e) Número de compte i entitat bancària o d'estalvi, on deuran fer-se els pagaments, en cas d'ésser concedida la beca.   
f) Acreditació per part del becari, en la forma que determina l?Ordre de 7 de gener de 1991 de la Conselleria d'Economia i Hisenda (DOGV núm. 1477) que es troba al dia de les seues obligacions tributàries i davant la Seguretat Social.  
Tercera  
Són obligacions del beneficiari:  
a) Col·laborar amb el personal tècnic de l'arxiu corresponent en els treballs específics que els encarreguen, raó per la qual hauran de romandre als locals del centre durant deu mesos, i realitzar el mateix horari del personal de l'arxiu a les ordres del Director el qual serà qui els encomane el treball.  
b) Acreditar davant l?entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o l'aprofitament de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l?entitat que concedeix l?obtenció de subvencions . o ajudes per a la mateixa finalitat, procedent de qualsevol administracions o ens públics.  
Quarta  
La dotació de cadascuna de les beques serà de set-centes mil (700.000) pessetes, de les quals es podran satisfer pagaments parcials amb la certificació prèvia d'aprofitament expedida pel Director del centre.  
Cinquena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Sisena  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Setena  
Els treballs realitzats quedaran en propietat de la Conselleria de Cultura, Educació i Ciència i no podran ser»utilitzats pels autors sense la corresponent autorització.  
Vuitena  
Per a la valoració dels mèrits dels sol·licitants es constitueix una comissió qualificadora que la integraran:  
- Presidenta: Sra. Directora General de Patrimoni Cultural.  
- Vocals: Sr. Director de l'Arxiu del Regne de València, Sr. Director de l'Arxiu Central de la Generalitat Valenciana i Sra. Cap del Servei del Llibre, Arxius i Biblioteques de la Conselleria de Cultura, Educació i Ciència.  
- Secretari: Sr. Cap de la Secció d'Arxius de la Conselleria de Cultura, Educació i Ciència.  
La comissió qualificadora té facultats per a realitzar mitjançant els seus membres totes les comprovacions que estime que calen per a la qualificació del mèrits adduïts, i també la realització, si s'escau, d'una prova pràctica o entrevista, si ho considera oportú.  
Una vegada finalitzada la corresponent valoració dels expedients de cadascú dels aspirants, la Directora General de Patrimoni Cultural resoldrà l'adjudicació de les beques. La Resolució es publicarà en el Diari Oficial de la Generalitat Valenciana.  
Alhora, la comissió qualificadora podrà formular una proposta en el sentit que siga/guen declarada/es deserta/es les beques de col·laboració si, 41 seu parer, no hi hagués concursants amb mèrits suficients per a adjudicar-les. Els dictàmens i les propostes de la comissió seran inapel·lables.  
Novena  
Les condicions de mèrit avaluables per la comissió qualificadora, que s'hauran de presentar justificades com cal, i les puntuacions que s'atorgaran són les següents:  
a) Expedient acadèmic personal, de 0 a 4 punts.  
b) Realització de cursets especialitzats o assignatures durant la carrera que tinguen relació amb els arxius, de 0 a 2 punts.  
c) Altres mèrits relacionats amb la matèria objecte d'aquesta convocatòria que es puguen al·legar, de 0 a 2 punts.  
d) Altres titulacions que no constituesquen requisit per a la concessió de la beca:  
- títol de doctor, 2 punts.  
- títol de llicenciat o equivalent, 1 punt.  
- diploma universitari o equivalent, 0,5 punts.  
Deu  
El fet d'haver aprofitat aquestes beques no estableix cap tipus de relació laboral amb la Conselleria de Cultura, Educació i Ciència, ni amb ningú dels arxius dependents de la Generalitat Valenciana, ni suposa cap compromís d'incorporació posterior a les plantilles dels esmentats centres.  
Onze  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
L'abonament d'aquestes beques es realitzarà amb càrrec a l'aplicació pressupostària 43.90.738.9.451.7, dins la línia 404/000/91, anomenada ajudes per a la formació en arxius i biblioteques, per un import global d'un milió quatre-centes mil (1.400.000) pesetas.


Còpia Permalink ELI